Нобэ
Иракым щагъэлъапIэ я революцэм и махуэр. Къэралыр зи унафэм щIэт пащтыхьыр 1958 гъэм традзри, Иракыр Республикэ хабзэм зэрытеувэр хэIущIыIу ящIащ.
Осетие Ипщэм щыIэ мамырщIэкъу къарухэм я махуэщ
1789 гъэм Бастилиер (Париж) къыщащта махуэщ. Франджы революцэшхуэм щыщIидза махуэу ягъэлъапIэ ар.
1860 гъэм Урысейм и къэрал банкыр къызэрагъэпэщащ.
1867 гъэм Инджылызым щыIэ Рэдхилл мывэ къыщIэхыпIэм Нобель Альфред япэ дыдэу щигъэлъэгъуащ къигупсыса динамитым хузэфIэкIыр.
1896 гъэм Новгород Ищхъэрэм щекIуэкIа выставкэм щагъэлъэгъуащ япэ урыс автомобилыр. Ар щызэпкъралъхьат лейтенант Яковлев Евгенийрэ гуимыIэхэр щащI IуэхущIапIэ зыгъэлажьэ Фрезе Пётррэ 1889 гъэм Петербург къыщызэIуаха завод цIыкIум.
1897 гъэм Урысей къэралыгъуэм тхьэмахуэ махуэр зыгъэпсэхугъуэу зэрыщыщытынум теухуа унафэ къащтащ.
1909 гъэм къызэIуахащ Сочэ и иджырей зыгъэпсэхупIэ зэпэщхэм лъабжьэ яхуэхъуа «Кавказская Ривьера» санаторэр. ЦIыхухэм я нэгузегъэужьыпIэфIу къалъытэу ар нобэм къыздэсым мэлажьэ.
1917 гъэм Финляндием автономие игъуэтащ.
1939 гъэм Магадан къуажэр къалэ хъуащ.
1941 гъэм япэ дыдэу зауэм къыщагъэсэбэпащ БМ-13 Iэщэр, совет сэлэтхэм гъэфIэгъыцIэу «Катюша» зыфIащауэ щытар.
1945 гъэм Париж ТекIуэныгъэм и парад щекIуэкIащ. Япэ иту уэрамым ирикIуащ Франджым и ЛIыхъужь Хьэгъундокъуэ Елмэсхъан.
1956 гъэм СССР-м и Совет Нэхъыщхьэм къэрал пенсэхэм ятеухуа унафэ къищтащ.
1957 гъэм Налшык щекIуэкIащ СССР-м ис лъэпкъ псоми я тхакIуэхэм я лIыкIуэхэр зыхэта пшыхь гъэщIэгъуэн.
1965 гъэм Къэбэрдей-Балъкъэрым уэрэдымрэ къафэмкIэ и «Кабардинка» къэрал ансамблыр къафэмкIэ «Кабардинка» ансамблу зэрахъуэкIащ.
Адыгей тхакIуэ Щоджэн Iэюб къызэралъхурэ илъэси 112-рэ ирокъу.
Куржы тхакIуэ, Лениным и цIэр зезыхьэ саугъэтыр зрата Думбадзе Нодар къызэралъхурэ илъэс 88- рэ ирокъу.
Къэрал лэжьакIуэ цIэрыIуэу щыта, 1988 — 1991 гъэхэм КъБАССР-м и Министрхэм я Советым и УнафэщIу лэжьа Мамхэгъ Михаил къызэралъхурэ илъэс 80 ирокъу.
Адыгей усакIуэ, тхакIуэ ГутIэ Сания къыщалъхуа махуэщ.
Урысей уэрэджыIакIуэ Хановэ Пелагея и ныбжьыр илъэс 30 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 26 — 28-рэ, жэщым градус 17 — 19 щыхъунущ.
Зыгъэхьэзырар ЖЬЭКIЭМЫХЪУ Маринэщ.
